Gerb

**РЕПУБЛИКА БЪЛГАРИЯ**

Заместник-министър на здравеопазването

|  |  |
| --- | --- |
|  |  |

**ДО**

**Г-Н ПЕТЪР ДРАГОЕВ**

**И.Д. ДИРЕКТОР НА ДИРЕКЦИЯ „ЕО, ОВОС**

**И ПРЕДОТВРАТЯВАНЕ НА ЗАМЪРСЯВАНЕТО“**

**МИНИСТЕРСТВО НА ОКОЛНАТА СРЕДА И ВОДИТЕ**

**На Ваш № ЕО-1от 30.12.2020г.**

**На наш № 04-09-147 от 30.12.2020г.**

**Относно:** Провеждане на консултации по доклад за екологична оценка на проект на Програма „Околна среда“ 2021-2027г.

**УВАЖАЕМИ ГОСПОДИН ДРАГОЕВ,**

Във връзка с получена в Министерство на здравеопазването Ваше писмо с приложено към него коментари от г-жа Валерия Калчева, главен директор на ГД ОПОС, изпратени до Вас в отговор на писмото Ви по доклада за екологична оценка на Програма „Околна среда“ (ПОС), в което са включени и предложенията на МЗ относно доклада и програмата, Ви информираме следното:

Съгласно писмото на г-жа Валерия Калчева, поставения приоритет за финансиране на изграждане на ВиК структура в населени места с над 10 000 екв.ж. (при останал наличен ресурс и на такива от 2000 до 10 000 екв. ж.) е във връзка с изпълнение на предприсъединителни ангажименти на страната по отношение изпълнение на Директивата 91/271/ЕИО за пречистване на градските отпадъчни води и е потвърден в кореспонденцията със Европейската комисия по първия работен вариант на ПОС 2021-2027г.

Според писмото, конкурентния принцип по отношение на ВиК сектора е неприложим, тъй като заложения принцип “една област – едно регионално прединвестиционно проучване – един ВиК оператор – едни проект“ ще гарантира покриване на инвестиционните нужди на всички населени места, попадащи в агломерации с над 10 000 екв.ж., като при това с планирания към момента ресурс по отношение приоритет „Води“ ще се финансират нуждите само в областите където има консолидирани ВиК дружества, обслужващи цялата област.

Въпреки това се посочва, че предимство ще имат проектите в приоритет „Води“ с ясен финансов план с приоритетни готови мерки за финансиране.

От гореизложеното става ясно, че програмата няма да може да финансира мерки свързани с подобряване качеството на питейните води в агломерации под 2000 екв. ж., под условие са и тези с до 10 000 екв.ж., и чрез нея няма да могат да се решат проблемите с качеството на питейната вода свързани с трайни отклонение по показатели нитрати, хром и манган в малки зони на водоснабдяване. Следователно няма да може да се реализира предложението на МЗ екологичната оценка да изиска включване на тези зони в обхвата за финансиране по приоритет „Води“ на програмата.

Да се разчита, че решаването на тези проблеми за населени места под 2000 екв. ж. само със средства по програмата, финансирана в рамките на Общата селскостопанска политика за периода 2021-2027г. е нереалистично, имайки предвид ограничения финансов ресурс разчетен за финансиране на дейности по ВиК инфраструктурата по тази програма.

Във връзка с горното, Министерство на здравеопазването счита за необходимо отново да посочи, че така определените приоритети в програма „Околно среда“ и допустимите за финансиране проекти по същата няма да могат да допринесат за съществено решаване на проблемите с качеството на питейната вода в страната посочени по-горе, за които също следва да се търси решение с оглед опазване на общественото здраве и изпълнение на задълженията на страната свързани с прилагане на европейското законодателство в областта на питейните води.

Изразяваме несъгласие с позицията да не бъде приета предложената от МЗ мярка за наблюдение и контрол на въздействието върху околната среда и човешкото здраве при прилагането на програмата, а именно „подобрено състояние на подземни и повърхностни водни тела, използвани за питейно-битово водоснабдяване“.

Една от основните цели по отношение мерките в сектор „Води“ е именно подобряване качеството на водите в тяхното природно състояние. Това е и един от аргументите да се даде приоритет на изпълнението на директивата за градските отпадъчни води, което ще предотврати изливане и зауставане на непречистени отпадъчни води, от там ще допринесе и за подобряване състоянието на подземните и повърхностните водни тела, вкл. и такива, водите на които се използват и за питейно-битово водоснабдяване.

Поддържаме и изразеното от нас становище, в доклада за ЕО в т. 7 „Мерки, предвидени за предотвратяване, намаляване и възможно най-пълно компенсиране на неблагоприятните последствия от осъществяването на ПОС 2021-2027 г. върху околната среда и човешкото здраве“ да се добави и нова мярка, според която финансиране на допустимите мерки в областта на водите и по специално когато проектите за изграждане и реконструкция на ВиК инфраструктурата се отнасят до водоснабдителни системи, в които се подава вода от повърхностни водоизточници (язовири, реки и др.), задължително да включват и изграждане на пречиствателни съоръжения или станции за питейни води, ако такива няма изградени. Поддържаме и становището си с приоритет да се изграждат пречиствателни станции за отпадъчни води, които могат да допринесат за подобряване на качеството на водите за къпане по Черноморското крайбрежие.

С уважение,

